ההחלטה לא ליישר שיניים עלולה להשפיע על איכות החיים, מבחינה בריאותית ואסתטית כאחת. שיניים שאינן מיושרות כראוי נוטות יותר להיות חשופות ללחץ נשיכה אינטנסיבי, שעלול לגרום להן להישחק, להיסדק או להישבר. שיניים שאינן במצב של סגר תקין, מקשות על תחזוקתן ועל שמירת היגיינת הפה. כשלא ניתן להגיע עם מברשת השיניים או החוט הדנטלי לאזורים על פני השן, עלול להצטבר רובד חיידקי, ולהגביר את הסיכון לעששת ולמחלות חניכיים כשלא מטפלים בצפיפות שיניים, עם הזמן השיניים עלולות לעלות אחת על השנייה, ולהחמיר את הבעיה. צפיפות שיניים עלולה אף לגרום לנסיגת חניכיים, לחשיפת שורש השן ולכאבים מיותרים.